เวลาขับถ่ายมีติ่งเนื้อยื่นออกมาค่ะ แต่ไม่มีอาการเจ็บหรือปวดเวลาขับถ่าย ต้องใช้นิ้วดันกลับเข้า(แบบนี้ถือว่าเป็นระยะไหนคะ) มีวิธีรักษาด้วยตัวเองหรือป่าวคะหรือว่าต้องผ่าคะ 😊
สวัสดีค่ะ ติ่งเนื้อที่ยื่นออกมาจากรูทวาร ดังกล่าว อาจเป็น-ริดสีดวงทวารซึ่งสามารถแบ่งออกได้เป็น 2 ประเภทหลัก คือ ริดสีดวงชนิดภายใน และ ริดสีดวงชนิดภายนอกอาการของริดสีดวงภายในคือ จะมีเลือดออกเป็นสีแดงสดหยดออกมาพร้อมเวลาเราถ่ายอุจจาระหรือเวลาหลังถ่ายอุจจาระเสร็จ อาจมีอาการคัน เจ็บและปวดบริเวณทวารหนักร่วมด้วยริดสีดวงชนิดภายใน สามารถแบ่งออกได้เป็น 4 ขั้น ตามระดับความรุนแรงดังนี้ระยะที่ 1 ริดสีดวงมีขนาดเล็กอยู่ในช่องทวารหนักเท่านั้น ไม่สามารถมองเห็นจากด้านนอกได้ระยะที่ 2 ริดสีดวงเริ่มมีขนาดใหญ่ขึ้นกว่าเดิมและยื่นออกมาเมื่อมีการเบ่งหรือถ่ายอุจจาระ แต่สามารถหดกลับเข้าไปด้านในได้เองระยะที่ 3 ริดสีดวงยื่นออกมาจากช่องทวารหนักเมื่อมีการเบ่งหรือขับถ่าย มักหดกลับเข้าไปเองไม่ได้ หรือได้ไม่หมด แต่ยังสามารถดันกลับเข้าไปในช่องทวารหนักได้ระยะที่ 4 ริดสีดวงยื่นออกมาจากทวารหนักอย่างถาวร มีขนาดค่อนข้างใหญ่ และไม่สามารถดันกลับเข้าไปด้านในได้ส่วนริดสีดวงชนิดภายนอก จะเห็นเป็นติ่งเนื้อสีชมพูคล้ำออกมากจากรูทวารหนักเมื่อมีอาการท้องผูกหรือท้องเสียเกิดขึ้น มักไม่ทำให้เกิดเลือดออกเหมือนริดสีดวงภายใน แต่จะทำให้มีอาการเจ็บ หรือปวด หากเกิดการเสียดสีหรือนั่งทับ หากเกิดลิ่มเลือดขึ้นในหลอดเลือดที่โป่งพอง จะทำให้ปวดและเจ็บมากได้ส่วนวิธีการรักษา หากเป็นริดสีดวงภายในระยะที่ 3-4 การรักษาต้องอาศัยการผ่าตัด แต่หากเป็นริดสีดวงภายนอก ที่ไมได้มีอาการบวม หรือเจ็บปวดรุนแรง ก็ยังไม่จำเป็นต้องผ่าตัดรักษาแต่นอกจากโรคริดสีดวงทวารแล้ว ติ่งเนื้อที่ยื่นออกจากรูทวาร อาจเกิดจากสาเหตุอื่นๆ ได้อีก เช่น- แผลปริขอบทวารหนัก จะเกิดเมื่ออุจจาระแข็ง หรือเป็นก้อนใหญ่ ต้องออกแรงเบ่งมาก ก้อนอุจจาระอาจไปครูดกับเยื่อบุของทวารหนัก ทำให้เกิดเป็นแผล ซึ่งมักมีเลือดสีแดงสดติดออกมากับก้อนอุจจาระ โดยปริมาณเลือดมักไม่มาก อาจเพียงแค่ติดกระดาษที่ใช้เช็ดก้น และจะมีอาการปวดหรือเจ็บรูทวารหนักร่วมด้วย หากเป็นเรื้อรัง เยื่อบุผิวรอบๆ แผลที่ทวารหนักนี้จะหนาตัวขึ้น ทำให้มีลักษณะเป็นติ่งเนื้อขึ้นมาได้ด้วย- เป็นติ่งเนื้อธรรมดาของผิวหนังรอบๆ ทวารหนัก มักไม่มีอาการอะไร ถ้ามีขนาดใหญ่เวลานั่งอาจรู้สึกเจ็บ-ก้อนที่ลำไส้ใหญ่หรือบริเวณทวารหนักจากสาเหตุอื่นๆ เช่น เนื้องอกของลำไส้ตรง หรือเนื้องอกทวารหนัก ที่ยื่นออกมาจนพ้นรูทวารหนัก-หูดหงอนไก่จะเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจพบติ่งเดียวหรือหลายติ่งอาจมีอาการคันร่วมด้วยแต่มักไม่มีอาการเจ็บ เป็นติดต่อจากการมีเพศสัมพันธ์แนะนำว่า หากไม่เคยมีอาการถ่ายอุจจาระเป็นเลือด ไม่ได้มีอาการท้องผูกบ่อยๆ ควรไปพบแพทย์เพื่อตรวจดูลักษณะของติ่งเนื้อดังกล่าวก่อนว่าเกิดจากสาเหตุใดค่ะ